《过渔浦作》
宋代·刁约

一水相望越与杭，渡头人物见微茫。
翩翩商楫来谿口，隐隐耕犁入富阳。
市肆凋疏随浦尽，山峰重叠傍江长。
民瞻熊轼咸相谓，太守经行此未尝。

作者简介：（?—1082）宋润州丹徒人，字景纯。刁衎孙。仁宗天圣八年进士。庆历初与欧阳修同知礼院，四年坐院祠神饮酒事出通判海州。嘉祐初以太常少卿使契丹，还判度支。历知扬州、宣州、湖州。神宗熙宁初判太常寺。辞官后筑藏春坞，收藏图书甚富。范仲淹、欧阳修、司马光、王安石皆爱敬之。卒年八十余。